Document ID: /roh_data/filtered/fineweb-2-filterrobots_roh.jsonl.gz/67801

PBD avertescha da provocaturs politics
- Sonda, 5.9.2015, 11:46
A la radunanza da delegads da la Partida burgais-democratica ha il president Martin Landolt avertì da provocaturs politics.
I saja senza responsabladad da ridiculisar las instituziuns democraticas da la Svizra e d'odiar singulas gruppas d'umans.
Latiers ha Landlolt surtut fatg allusiun a las medias socialas. Qua sa laschia di per di constatar che la moda da discurrer en Svizra saja daventada pli massiva. Retorica politica saja per part daventada in recept che possia avair consequenzas privlusas, uschia il president.
La PBD mettia en il center la politica pragmatica e schliaziuns che sajan bunas per la Svizra, per ils umans e surtut per las proximas generaziuns.
RR novitads 12:00